**Мектеп:**  №49

**Мерзімі:**12.02.2020 ж.

**Мұғалімі:** Ахметкалиева Бакытгуль Нихыметоллаевна Сынып – 4«Г»

**Тақырыбы:**Сүйіспеншілік – өмір негізі

**Құндылығы:**Сүйіспеншілік

**Қасиеттері:**Бәрін жақсы көру, достық, татулық.

|  |  |
| --- | --- |
| ***Мақсаты:***Оқушыларға бәрі де сүйіспеншіліктен басталатынын түсіндіре отырып, сүйіспеншілік құндылығының мәнін ашу.  ***Міндеттері:***  - Оқушыларға айналадағы бәрін жақсы көру керектігін ұғындыру.  - Оқушылар бойындағы достық қасиеттерін дамыту.  - Оқушыларды татулыққа тәрбиелеу. | ***Ресурстар:***  *(материалдар, дереккөздер)*  1.bilim-all.kz  2.https:// |
| **Сабақтың барысы:**   1. **Ұйымдастыру кезеңі.**   «Жылы сөз...» бейнеролигін көріп, 3 топта отырған оқушылар бір-бірлеріне жақсы сөздерін арнайды.   1. **Т – ережесін еске салу:** 2. Тәртіп. 3. Талап. 4. Тыныштық. 5. Тазалық. 6. Татулық. Балалар ережені есімізге түсіріп, сыныптың тәртібін сақтап, оқып - білуге талаптанып, тыныштықты орнатып, тазалықты сақтап, бүгінгі күнімізді татулықпен өткізейік. |  |
| 1. Тақырыпты ашу.   «Алдын ала берілген атаулар» әдісі.  Тақтада «Сүйіспеншілік, татулық, достық, жақсы көру, сыйлау, бейбітшілік» деген сөздер тұрады.  -Балалар, тақтадағы сөздерді оқиықшы.  -Енді ,қай сөз артық деп ойлайсыңдар?  -Себебі?  -Дұрыс, ендеше, бүгінгі сабағымыздың тақырыбы «Сүйіспеншілік – өмір негізі» деп аталады.  4. «Интервью» әдісі  -Балалар, біздің сыныбымызда 2 оқушымыз журналист болғысы келеді екен.Сол оқушылар қонақтарымызға сұрақтарын қойғылары келеді екен.  (Маниха мен Айерке шығып ,микрофонмен қонақтарға сұрақтарын қояды)  Сұрақтар:  1.Сүйіспеншілік деген сөзді қалай түсінуге болады?  2.Өмірде нелерге, кімдерге сүйіспеншілікпен қарауға болады?  3.Адамзатқа сүйіспеншілік не үшін қажет?  4.Әлемде сүйіспеншілік болмаса не болар еді?  5.Сүйіспеншілік шегі мен шеті болуы мүмкін бе?  6. Сүйіспеншілік адам мінезін өзгерте ме?  Маниха:-Рахмет сіздерге, ендеше, біздің осы тақырып бойынша дайындаған бейнежазбамызды тамашалайық! | Бейнежазба: «Бақыт,  байлық,  сүйіспеншілік» |
| **Сабақтың дәйексөзі.**  -Балалар, осы бейнежазбаны Шәкәрім Құдайбердіұлы сөзімен бекіткім келеді «Сүйіспеншілік – жүректен!»  1.Топпен оқыту  2.Қыздарға оқыту  3.Ұлдарға оқыту  Сұрақ:  Дәйексөзден қандай ой түйдіңіз? |  |
| **5. Шығармашылық жұмыс, топтық жұмыс**  **-**Балалар, Біз 3 топқа бөлініп отырмыз ғой.  1-топ атауы: Отанымды сүйемін  2-топ атауы: Ата-анады сүйемін  3-топ атауы: Табиғатты қорғаймын,  Достарымды сыйлаймын.  Тапсырма:  1-топқа: Бірнеше автопортреттерді ұсыну. Отан үшін қандай қызмет етті? Топтарға бөліп жазу.  2-топқа:Аңыызды оқып, тәжірибе бойынша дәлеледеу.  3-топқа: «Ағаш» мысал әңгіме. Теңеуді көрсетіп, суреттерін салып, өз ойларын айту. |  |
| 1. Сергіту сәті   Арқаға музыка арқылы комплименттер жазу. Оқыту. |  |
| 7.Құттықтау  -Балалар, бүгін өзін-өзі тану пәнінің авторы С.Алпысқызының туған күні. Ендеше,дайындаған өлеңдерімізді жолдайық!  1.оқушы: Аяулы да алтын нұрлы анашым, Жүрегіммен мәңгі бірге боласың. Сен асқарсың,сан аспансың,биіксің, Сен дархансың,сен жомартсың данасың. 2.оқушы: Алғыс айтам, мен Сарадай анама, Бүлдіршінге бақыт сыйлап жыр сепкен. Балбөбектер анасының данасы , Жүректерге махабатпен нұр төккен. 3.оқушы: Көз жүгіртсем кітабыңа саралай , Қалмас сірә жүзіңнен нұр тарамай. Бәріміздің атымыздан мың алғыс, Парасатты анамызға Сарадай. 4.оқушы: Жұдырықтай жүрегіміз,Сіз бастаған білім жолы, Қуаныштан шаттанып,Өзін-өзі таныған. Жыр арнаймыз ана сізге,Бөбектерің қанат жайып. Бар ғаламға мақтанып жаңа өмірге қол созам 5.оқушы: Құттықтаймыз Сара апай аман болсын басыңыз, Ең қымбатты күніңізбен ағармасын шашыңыз. Тілейміз біз шын жүректен шөбере сүйіп әліде, Бақыт нұрлы ұзақ өмір!Жүзге жетсін жасыңыз. 6.оқушы: Алда өмір белесі,Ана-біздің күніміз ! Қартайдым мен демеші,Ана-біздің гүліміз. Туған күнде жыл сайын,Ұланды ана қуантып, Қуанышқа бөленіп,Ұзақ өмір сүріңіз. 7.оқушы: Күлкісіне сәбидің толсын деп кең даламыз, Шапағат пен мейірім дәнін сепкен анамыз. Алдарыңызда мәңгілік қарыздар болып қаламыз, Құтты болсын туған күніңіз Алтын жүрек анамыз. 8.оқушы: Осының бәрін кішкентайдан үйреткен, Мейіріммен сәбиіне нұр төккен. Біз тілейміз ,Сара анаға денсаулық, Шаттыққа толы жылы жүрекпен. 9.оқушы: Алда талай қиналу,алда талай толғаныс, Жетсем екен дейтіғұн арманда асыл жолда алыс. Шешек жару, гүл ату-Жер ананың төл ісі, Жылағанды жұбату, Ел анадан-қалған іс. |  |
| **8.Сабақтың қорытынды сәті.**  «Біз бақытты баламыз!» жүрек шарларымен билеу |  |
| **9.Кері байланыс «Үлкен жүрек» әдісі**  Балалар қолдарындағы жүрекшелерін тақатадағы үлкен жүрекшеге жақсы тілектер айта отырып жабыстырады.   * Балалар тыныштық сақтап,үнсіз,қолымызды жүрегімізге қойып,жүрегімізді тыңдап көрейікші.Жүрек әр түрлі сезімдерге толы.Олардың арасында жаңашырлық,қамқорлық,аяушылық сезімдері басым екенін сезініңдер.Сездіңдер ме,сезген болсаңдар,сендердің жүректерін жылыда мейірімді.Олай болса,сендер де көп қайырымды істер жасап,қамқорлық көрсете аласыңдар. |  |



**Мектеп: №46 Мерзiмі: № 16**

**Тақырып:**Бәрі де сүйіспеншіліктен басталады

**Құндылық:**сүйіспеншілік

**Қасиеттер:** мейірімділік, қамқорлық, саналылық

**Мұғалiм:**Бегалықызы Б.

**Cыныбы:** 3 **Оқушылар саны:**

|  |  |
| --- | --- |
| **Сабақ мақсаты**:  Оқушыларға адам өміріндегі сүйіспеншіліктің маңыздылығын ұғындыру арқылы сүйіспеншілік құндылығының мәнін ашу.  **Міндеттері:**  ***Білімділік:*** Оқушыларға барлығын сүйе білудің мәні туралы білім бере отырып, мейірімділік қасиеті туралы түсінік беру;  ***Дамытушылық:*** Оқушыларды барлығын сүюге, сүйіспеншілікпен жақсылық жасауға баулу арқылы қамқорлық қасиетіне баулу;  ***Тәрбиелік:*** Оқушыларды саналылыққа тәрбиелеу. | ***Ресурстар: (құралдар, мәліметтер)***  Кітап, дәптер, үнтаспа, ақ қағаздар, нақыл сөздер, |
| **Сабақ барысы:**   1. **Ұйымдастыру кезеңi.**   Сәлемдесу, оқушылардың көңіл - күйін сұрау, сабаққа қатысуды тексеру. Бес «Т» тәртіп, талап, тыныштық, тазалық, татулық ережесімен таныстыру. Жалпыадамзаттық құндылықтарды еске түсіру. ақиқат, дұрыс әрекет, сүйіспеншілік, ішкі тыныштық, қиянат жасамау.   1. **Жағымды күйге келу. Орманға ойша серуен**   Мұғалім: Арқаңызды тік ұстап отырыңыз. Көзіңізді жұмып, терең тыныс алыңыз. Әрбір тыныс алған сайын неғұрлым көбірек босаңсып, сабырлы болуға тырысыңыз. Қазір біз орманға серуенге шығамыз. Өзіңіздің сынып есігіне қарай беттеп, есікті ашқаныңызды, дәлізбен өтіп, далаға шыққаныңызды елестетіңіз. Таза ауаны жұтып, шашыңызды желбіреткен желдің лебін және бетіңізді сәл-пәл қыздырған күн сәулесін сезініңіз. Орманға қарай жүре бастаңыз. Келе жатқанда абай болыңыз, жәндіктерді басып кетпеңіз. Бір минут тоқтап айналаға көз салыңыз. Табиғаттың әсемдігі мен балғындығын сезініңіз. Гүлдердің біріне жақындап, еңкейіп, оның нәзіктігі мен жұқалығына зейін салыңыз. Оны иіскеңіз және хош иісін жұтыңыз. Айналадағы бар нәрсені бақылап, ары қарай жүре беріңіз. Гүлдер, гүлдер мен ағаштардың иісі, құстардың дауысы және жәндіктердің ызыңы. Орманға ендей түсіңіз, қараңызшы, ағаштар биіктей әрі қалыңдай түсті. Жарық пен көлеңкенің ойынын қызықтаңыз, жапырақтардың сыбдырын тыңдаңыз. Біз өзімізді орманда бақытты әрі қауіпсіз сезінеміз. Алаңқайға шығып, осында бірнеше минут демалыңыз. Түбіне барып отырғыңыз келетін ағашты таңдаңыз. Ағашқа жақындаңыз да оны діңінен құшақтаңыз. Оның қуаттылығын сезініңіз, ондағы өмір қуатын сезінуге және ұғынуға тырысыңыз. Енді оның діңіне арқаңызды сүйеп отырыңыз. Көзіңізді жұмыңыз, терең тыныс алыңыз және қоршаған айналаның жым-жырт тыныштығына көңіл бөліңіз. (Осы жерде мұғалім 1-2 минут үзіліс жасауына болады). Бізге қалайша жеңіл әрі тыныш және бақытты сезіну қандай. Табиғат неткен ғажап, оны қалайша сүйетініміз бен қадірлейтінімізді, бірде бір тірі жәндікке зиян тигізбес үшін қамқорлық жасауды түсінеміз. Сіздің өз ағашыңыз бар екенін және кез келген уақытта оған келе алатыныңызды есте ұстаңыз. Ал қазір мектепке қайтуға дайындалыңыз. Орныңыздан тұрып, айналаға тағы бір көз қырын салыңыз. Келген жолыңызбен кері қайтыңыз, жолыңыздағы жәндіктерді басып кетпеңіз. Міне, мектептің алдына да келдік. Айналаңызға тағы бір қараңыз, таза ауаны терең жұтыңыз, есікті ашып, өз орныңызға қайтып келіңіз. Осы жым-жырттық, тыныштық, қанағат сезімін өзіңізде сақтаңыз. Көзіңізді ашып, күлімсіреңіз!   1. **Үй тапсырмасын тексеру.**   «Ағаш» әңгімесін оқып, түсініп келу. | ***Ескертулер:*** |
| 1. **Дәйексөз.**   **«Сүйіспеншілік – жүректе»**  - деген халық даналығы бүгінгі сабағымызға дәйексөз болады. Дәйексөзді алдымен мұғалім өзі дауыстап оқиды. Сосын балаларға дауыстап оқуды ұсынады. Келесі кезекте ұл балалар қайталап оқиды. Содан соң қыздар қайталап айтады. Оқушылардан дәйексөздің мағынасын қалай түсінетіндерін сұрайды. Оқушылардың жауаптарын тыңдаған соң, мұғалім балалардың жауаптарына сүйсіне отырып, өзі қорытынды жасайды. |  |
| 1. **Әңгiмелеу (сұхбат).**   "Әңгімелесейік" айдарындағы мәтін-мазмұнының рухани-адамгершілік тереңдігін ашатын сұрақтар мен ұйымдастыра отырып, оқушылардың сабақтың құндылығы мен қасиеттерді дамытуға жағдай туғызады.  Мәлімет оқулықта берілген.  **Ағаш**(Мысал әңгіме)  Ағаш тамырын тереңге жібереді, ал жапырақтары және гүлдері көкке қол созады. Ол қозғалмастан, өз бетінше тұрады. Түзу, биік, тәуелсіз, ешкімге бағынбайды, ешкімді қажетсінбейді. Кейде бір бұтақтары мен жапырақтарының желге тіл қатқаны болмаса, ол үндемей тұра береді. Оның үнсіздігі қасына келіп, тыңдағанның бәріне тыныштық әкеледі.  Ол тіптен ешкімге бағынбаса да, ешкімді қажетсінбеседе, бәріне көлеңкесін түсіреді, жаңбырдан қорғайды, жапырақтары мен гүлдері көз қызықтырады, жемісін жегізеді.  Ағаш тек береді, қайтарымын сұрамайды. Ол өзінің бар сыйын қалай жұмсағанымызға қарамастан риясыз төгеді. Ол риясыз жемісін береді, оны адам жейме, аң – құс, жан – жануар, жәндіктер жей ме, болмаса, сәндік үшін пайдалана ма, жоқ әлде шіріп кете ме, әлде басқа ағаштарға өмір сыйлай ма – оған бәрібір. Ағаш ешкімге байланып қалмайды. Ол жемісін өсіру үшін күні – түні еңбек етеді, ал жемісі піскенде, оларды сыйға тартады, және де жемісін басқалардың қалай қолдануын талап етпейді.  Ағаш тәрізді сабырлы, әсем әрі жомарт болайықшы.  **Мұғалімнің сыйы «Аңыз айту»**  **Оқушылар өз ойымен бөліседі.** |  |
| 1. **Шығармашылық іс-әрекет, топтық тапсырма.**   **4 – тапсырма:**оқушылар мәтінді оқиды. Мәтіннен Досжанның жасаған жақсылықтары мен адамгершілік қасиеттерін тізбелеп жазады. «Құдық басында»  **5 – тапсырма:**оқушылар мәтінді өз ойымен аяқтап, айтып береді. «Бозша торғай»  **6 – тапсырма:**.балалар өздері жақсы көретін адамдарға арнап сурет салады.  **Жаңаны білеміз**  Отбасын жасайтын және нығайтатын күш – сүйіспеншілік. Әке мен шешенің, ана мен балалардың өзара, сенімді адал, шын берілген сүйіспеншілігі. Алайда сүйіспеншілік басқа бір жақтан, сырттан келетін шабыт немесе тң шапағы емес. Сүйіспеншілік дегеніміз – орасан зор еңбек.  Тестілеу |  |
| 1. **Топпен ән айту.**   Алтынай Жорабаева «Перзент парызы»  Қандай шаттық сыйласам екен  Әлем нұрын жыйнасам бекен  Ұл – қыздарың жаныңда  Ай – күн алақаныңда  Алтын тойың қанат қағуда  Ұл өсірдім сендерге қарап  Қыз өсірдім тұлымын тарап  Менің ғазиз мекенім  Сенен үлгі етемін  Қартаюдың өнер екенін  Қ\сы:  Шашылайын шұғылаң болып  Шырқа көңіл бүгін ән болып  Аман есен жүрсеңдер екен  Бет түзейтін құбылаң болып  Аман есен жүрсеңдер екен  Бет түзейтін құбылаң болып  Ақ қыраудай шашыңды көрем  Басын иген ғасырды көрем  Бәрі сенің жеңісің  Бәрі сенің жемісің  Ұрпағыңа бақыт кеңісін  Қ\сы  Шашылайын шұғылаң болып  Шырқа көңіл бүгін ән болып  Аман есен жүрсеңдер екен  Бет түзейтін құбылаң болып  Аман есен жүрсеңдер екен  Бет түзейтін құбылаң болып |  |
| 1. **Үй тапсырмасы.**   Қайталау |  |
| 1. **Соңғы тыныштық сәті.**   Балалар, енді бір сәт тынышталайық.  Денелерімізді түзу ұстап, басымызды жоғары көтеріп, ыңғайланып отырамыз. Ауаны терең жұтып, еркін тыныстаймыз, айналадағы барлық тіршілік иесі аялап, қоршап, қамқор болып жатқанын сезінеміз. Тұла бойымыз жақсылыққа, махаббатқа толғанын сезінуге ұмтыламыз. Бүгінгі сабақтан алған әсерлерің мен жақсы ойларыңды естеріңе түсіріп көріңдерші... Оны өздеріңмен бірге қалу үшін жүректеріңе салып сақтаңдар. Аңсаған армандарларыңа жетулеріңізге тілектеспін. Бүгін сендер өте көп жақсы істер жасадыңдар, ойларыңды жеткізе білдіңдер. жақсы ойлар айттыңдар сол үшін сендерге рақмет айтамын!  Бүгінгі сабақтан алған әсерлеріңізді күні бойы өз бойларыңызда сақтаңыздар! |  |

***Сыныбы: 3 Оқушы саны:***

***Тақырыбы:***Бәрі де сүйіспеншіліктен басталады

***Құндылық:****сүйіспеншілік*

***Қасиеттер:****мейірімділік, сыйластық, шыдамдылық*

|  |  |
| --- | --- |
|  | *Ресурстар* |
| ***Мақсаты:****Өмірді танып білуге құштарлық тақырыбын түсіндіре отырып, сүйіспеншілік құндылығының мәнін ашу.*  ***Міндеттері:***  *-шыдамдылыққа үйрету*  *-мейірімділік қасиеттерін дамыту*  *-оқушыны мейірімділікке,сыйластыққа,шыдамдылыққа тәрбиелеу* | *Оқулық ,дәптер* |
| ***Сабақ барысы***  ***Ұйымдастыру кезеңі***  ***5 «Т» ережесін еске түсіру***  ***Тыныштық сәті:***  **Су асты патшалығына ойша саяхат.**  *Мұғалім: Көзіңізді жұмыңыз және бірнеше рет терең тыныстаңыз; денеіңізді босатыңыз. Бірнеше секундтан соң теңіз түбіне саяхат жасаймыз.*  *Теңіз жағасымен келе жатқаныңызды елестетіңіз. Толқындардың жеңіл шалпылына, шағалалардың шуылына құлақ түріңіз. Жалаң аяқтарыңызбен құмды сезініңіз. Шалғайдан қара нүкте көріп тұрсыз: ол жақындаған кезде дельфин екенін түсіндіңіз. Ол сізді теңіз түбіне алып кету үшін келді. Ол өте әдепті жәндік, сізді шыдамдылықпен күтіп тұр. Жайлап оның арқасына отырыңыз, мықтап ұстап, жолға шығыңыз. Дельфиннің арқасында жайланып отырып, өзіңді қауіпсіз сезіну, су астында жүзу қандай керемет. Жан-жағыңызға қараңыз: мұнда кемпірқосақ тәрізді арлы-берлі жарқырай қалқыған әсем балықтар қаншама. Теңіз түбіне бойлаған сайын айнала қалайша өзгереді, суда тербелген қаншама ғажайып балдырлар. Қараңызшы, қандай орасан зор балықтар, ал енді анау жаққа көз тастаңыз... бұл орасан зор сегізаяқ. Су асты неткен қызықты әрі ғажап әлем. Сіз бір нәрсені байқадыңыз ба? Мұнда неткен тұңғиық, толық тыныштық. Осы тыныштық күйде болыңыз.(Мұғалім бірнеше секунд үнсіз қалады).*  *Ал қазір жоғарыға, өз әлемімізге кері қайтуға дайындалыңыз. Айналаға жіті қараңыз. Ғажап түстерге тағы бір рет қараңыз және тыныштыққа құлақ түріңіз. Осындай тыныштық сізге самалдай әсер береді. Енді дельфин кері қарай жолға шықты. Сіз су бетіне шықтыңыз, жағаға жақындадыңыз. Дельфиннің арқасынан түсіңіз, оны сипалаңыз және осындай ғажап саяхатқа апарғаны үшін ризашылық білдіріңіз.*  *Сыныпқа оралыңыз және өз орныңызға келіңіз. Бірнеше секундтан соң көзіңізді ашыңыз, осы түйсінген тыныштықты өз бойыңызда сақтауға тырысыңыз.*  ***Үй тапсырмасын тексеру:***  *2 сабақ,10 бет «Ата өсиеті» мәтінін оқу.*  *\*Нұртас неге өзіне өкпелі?*  *\*Нұртастың ойының өзгеруіне не себеп болды?*  *\*Нұртастың ойы неге өзгерді?*  *\*Қария «өмірді сүю» керек дегенді не үшін айтты?*  *\*Адамдардың бойында қандай сүйіспеншілік қасиеттер болуы керек?*  *\*Өздеріңнің көңілдерің өздеріңе тола ма?*  ***Дәйексөз***  *«Өзіңді танығың келсе,адамдарға сүйіспеншілікпен қара»*  ***Ф.Шиллер***  *2 рет ұлдарға, 2 рет қыздарға қайталатамын.*  *Осы дәйексөзден қандай ой түйдіңіздер?*  ***Мұғалім сыйы.Әңгімелеу***  *Адам болғым келеді*  *С.Дәуітов*  *Ойы терең мұхиттай дана болғым келеді,*  *Көңілі аппақ сүттен де бала болғым келеді.*  *Адалдықты сүйетін жүрегімен,жанымен,*  *Бал-бұлақтай мөп-мөлдір таза болғым келеді.*  *Отты,ойлы жыры бар ақын болғым келеді,*  *Қиындықтан қайтпайтын асыл болғым келеді.*  *Адамдардың бәрінен кіші болғым келеді,*  *Ең бастысы өмірде-кісі болғым келеді,*  *1.Адамның өзін-өзі тануы үшін не қажет?*  *2.Адамға өмірде не қымбат?*  *3.Жақсы қасиеттерді қалай үйренеміз?*  *1.Адамдарды жақсы көру не үшін қажет?*  *2.Сүйіспеншіліктің өмірдегі маңызы қандай?*  *3.Өзің достарыңмен қандай қарым-қатынастасың?*  ***Шығармашылық жұмыс.***  *«Өмірді танып білгім келеді» тақырыбына әңгіме құрастырыңдар*  ***Топпен ән айту:***  ***«Біз өмірдің гүліміз» әні***  ***С: Ә.Дүйсенбиев, Ә:Б.Ғизатов***  *Зеңгір көктен*  *Нұрын төккен*  *Ортақ біздің күніміз.*  *Жайнап өскен,*  *Жайдары өскен*  *Біз өмірдің гүліміз*  *Бал достыққа,*  *Жолдастыққа*  *Шақырады әніміз*  *Тыныштықта*  *Нұр құшақта*  *Бақыттымыз бәріміз*  ***Үй тапсырмасы****. 3 сабақ, 15 бет «Білім мен байлық» мәтінін оқу.*  *-сабақ, бет дәптермен тапсырмадағы жұмысты орындау*  ***Сабақтың қорытынды минуты***  *Балалар бүгінгі сабақта айтылған жақсы қасиеттерді жүректеріңізге сақтаңыздар.Сау болыңыздар.* |  |

**"Бәрі сүйіспеншіліктен басталады"**

Тақырыбы: «Бәрі сүйіспеншіліктен басталады»  
Мақсаты:  
Оқушыларға 12 ақпан Сара Алпысқызы Назарбаеваның туған күні екенін айтып, бұл күннің біз үшін өте ерекше екендігін айтып түсіндіру.Сара Алпысқызы Назарбаеваның өміріне тоқталып алған жетістіктері жайында мәлімет беру.  
  
Жүргізуші:  
Армысыздар құрметті ұстаздар, оқушылар! Бүгінгі «Өзін-өзі тану» пәнінің идеясының авторы Сара Алпысқызы Назарбаеваның 12 ақпан туған күніне сәйкес ұйымдастырылған «Бәрі сүйіспеншіліктен басталады» атты онкүндіктің қорытынды кешіне қош келдіңіздер.  
Әсем ерек достарым,  
Өмірге көп қосқаның,  
Молайтыңдар шаттықты  
Ән айтыңдар бақытты-дей отыра келесі кезекті «Анашым » атты әсем әнге береміз.Орындайтын 5 «а» сынып оқушысы Ергенбай Нартуған  
  
Жүргізуші:  
Ендеше бүгінгі біздің концертіміз Сара Назарбаева Алпысқызына арналмақ.»Даналық шыңы- махаббат десек» балаға деген ұлы сезім Сара Алпысқызының өмірлік ұстанымы. Ендігі кезекте Сара Алпысқызы Назарбаеваның өмір жолы мен оның жетістіктері жайында 7 «а» сынып оқушысы Жүрсінәлі Ақниет мен 7 «а» сынып оқушысы Байбәкір Нұрайды тыңдайық.  
  
Жүргізуші:  
Келесі кезеңде 7 сынып оқушыларының «Мейірімді жүрек-жылы тілек » атты флешмоб биін тамашалайық.  
Жүргізуші:  
Еңбек етсең ертеңгі,бақытыма сенемін,  
Мақсатыма жеткізер, бақытыма сенемін  
Арым таза ақ көңіл, адалдыққа сенемін  
Абыройлы ақ ниет адамдыққа сенемін –дей отыра келесі кезекті тақпақтарға береміз  
Орындайтын 2 , 3 «а» сыныбымен 3 «ә» сынып оқушыларының тақпақтарын тыңдайық.  
  
1.оқушы:  
Аяулы да алтын нұрлы анашым,  
Жүрегіммен мәңгі бірге боласың.  
Сен асқарсың,сан аспансың,биіксің,  
Сен дархансың,сен жомартсың данасың.  
2.оқушы:  
Алғыс айтам, мен Сарадай анама,  
Бүлдіршінге бақыт сыйлап жыр сепкен.  
Балбөбектер анасының данасы ,  
Жүректерге махабатпен нұр төккен.  
3.оқушы:  
Көз жүгіртсем кітабыңа саралай ,  
Қалмас сірә жүзіңнен нұр тарамай.  
Бәріміздің атымыздан мың алғыс,  
Парасатты анамызға Сарадай.  
4.оқушы:  
Жұдырықтай жүрегіміз,Сіз бастаған білім жолы,  
Қуаныштан шаттанып,Өзін-өзі таныған.  
Жыр арнаймыз ана сізге,Бөбектерің қанат жайып.  
Бар ғаламға мақтанып жаңа өмірге қол созам  
5.оқушы:  
Құттықтаймыз Сара апай аман болсын басыңыз,  
Ең қымбатты күніңізбен ағармасын шашыңыз.  
Тілейміз біз шын жүректен шөбере сүйіп әліде,  
Бақыт нұрлы ұзақ өмір!Жүзге жетсін жасыңыз.  
6.оқушы:  
Алда өмір белесі,Ана-біздің күніміз !  
Қартайдым мен демеші,Ана-біздің гүліміз.  
Туған күнде жыл сайын,Ұланды ана қуантып,  
Қуанышқа бөленіп,Ұзақ өмір сүріңіз.  
7.оқушы:  
Күлкісіне сәбидің толсын деп кең даламыз,  
Шапағат пен мейірім дәнін сепкен анамыз.  
Алдарыңызда мәңгілік қарыздар болып қаламыз,  
Құтты болсын туған күніңіз Алтын жүрек анамыз.  
8.оқушы:  
Осының бәрін кішкентайдан үйреткен,  
Мейіріммен сәбиіне нұр төккен.  
Біз тілейміз ,Сара анаға денсаулық,  
Шаттыққа толы жылы жүрекпен.  
9.оқушы:  
Алда талай қиналу,алда талай толғаныс,  
Жетсем екен дейтіғұн арманда асыл жолда алыс.  
Шешек жару, гүл ату-Жер ананың төл ісі,  
Жылағанды жұбату, Ел анадан-қалған іс.  
  
Жүргізуші:  
Ендеше, алдарыңызда әсем әнімен Айсұлу мен Тоғжанды қарсы алыңыздар  
«Періштеңді жылатпа» әні  
  
Жүргізуші:  
Өзімізді біліп танып  
Бастадық жақсы қадам,  
Мықты болса іргеміз.  
Бәрімізде біргеміз  
Жадыраймыз бәріміз-дей отыра келесі кезекте 5 «а » сыныбының мың бұралған бишілерінің биін тамашалайық. Түрік биі  
  
  
Жүргізуші:  
Абайдың он төртінші қара сөзіне жүгінетін болсақ, «Нағыз жүрек ісі рақымдылық, мейірбандылық және әр түрлі істе адам баласының бәрін өзіне тартып, бауырым деп, өзіне ойлағандай оларға да болса игі еді» делінген. Ендігі кезекте 9 , 8 сынып оқушыларының арасында Сара Алпысқызына арналған театрланған қойылымдарды қабыл алыңыздар.  
«Қайырымдылық жан жылытар»  
«Адал достық»  
  
Жүргізуші:  
Бар жақсылық бір өзіңнен табылар  
Ұстазға тән қасиеті бәрі бар  
Сара Алпысқызы бір өзіңе арналған  
Шәкіртіңнің жыр — пейілін қабыл ал  
Музыкалық әуен:  
Әбілда Балаусаның орындауында «Әке» әнін қабыл алыңыздар  
  
Жүргізуші:  
Нұрландырып ізгі жандар тілегімен,  
Күн күлер мейірімнің реңімен  
Әлемдік сыйластықтың қызыл жібі,  
Өтеді әр адамның жүрегінен, -дегендей ортаға мәнерлеп оқуға қатысқан үздік оқушыларымызды шақырамыз  
  
Тамабек Сағыныш  
Нұрлан Іңкәр Төлеген Айбергенов «Ана»  
Дүйсен Бибінұр Қадыр Мырза әлі «Ана»  
Ділдабек Ақсезім  
Досан Аяулым М.Мақатаев «Анашым»  
  
  
  
Жүргізуші: Би өзбекше  
  
Жүргізуші:  
Жан –жағына нұр шашып,  
Арайлап жарқын таң атса,  
Жер бетінде жайқалып,  
Көгеріп өссе, көк майса.  
Жүрегім жыли бастайды  
Кездескенде достарым  
Құшағын маған кең ашса,  
Жүрегім жыли бастайды.  
  
Жүргізуші: «Мейірбандық- жүректен» дейді халық. Адам өзін және өзгелерді жақсы көру арқылы өмірін қуаныш пен шаттыққа, махаббат пен бақытқа бөлейді.  
  
Жүргізуші : Құрметті оқушылар,ұстаздар!  
Бүгінгі өзін-өзі тану пәнінің 10 күндік іс шарамызда Сара Алпысқызының ұрпақтарына айтқан ғибратты тілегімен қорытындылайық. «Қымбатты балалар,мен-Анамын, Әжемін,шөбере сүйдім. Мен еліміздегі барлық баланы өз баламдай жақсы көремін. Сендерді үлкендердің өнегесін ғасырларға жалғайды деп сенемін. Ата-анаңа,айналадағы адамдарға мейірімді бол. Оларды сыйлай біл. Өтірік айтпа.Сонда сенің бойыңда сенімділік,өмір сүруге деген құштарлық жалын пайда болады. Жүрегіңде өмірге ата-анаңа ең жақын адамдарға бауырмалдық,сүйіспеншілік бүр жарып,махаббатқа достыққа ұласады.Мен сендерге осындай ізгілік тілеймін.»-дей келе Бүгінгі өзін-өзі тану апталығымызды «Бес құндылық» әнімен аяқтайық. Орындайтын Итемген Қаламқас  
Көңіл қойып тыңдағандарыңызға рахмет.

[](http://toktykozhauly-talas.mektebi.kz/uploads/posts/2019-02/1550140480_img-20190212-wa0099.jpg)

**Сабақтың тақырыбы: Бәрі де махаббаттан басталады!**

**Мақсаты:**Оқушылардың сүйіспеншілік,махаббат туралы түсініктерін кеңейту;

**Білімділік:** Өмірдің бар жақсылығының негізі махаббат, сүйіспеншілік екендігін түсіндіру;

**Дамытушылық:** Адамды,Отанды, өмірді сүйе білу іскерліктерін дамыту;

**Тәрбиелік:** Сүйіспеншілікті, махабатты бағалай білуге тәрбиелеу.

**Сабақтың құралдары:** Оқулық,үнтаспа, «Махаббат» ағашы, әр түрлі фигуралар, түрлі-түсті қағаздар және қарындаштар

**Сабақтың әдісі:** Сұрақ-жауап, топпен жұмыс, пікірлесу,СТО технологиясы.

**Сабақтың түрі:** Жаңа сабақ

**Ұйымдастыру кезеңі.**

**Шаттық шеңбері:**

Оқушылар жылы сезімге бой алдырып, жарқын көңіл күйге түсу үшін мұғалім мейіріммен шаттық шеңберіне шақырады.Оқушыларға адам бойында ата-анаға деген сүйіспеншілікпен бірге Отанға, туған жерге деген сүйіспеншілік болатынын түсіндіре отырып, өмірдегі ең қымбатты да, ең асыл да ата-ана екеніне мән беру мақсатында «Ана туралы жыр» үнтаспадан ән  тыңдату.

Әнді тыңдап болған соң оқушылар өз ата-аналарына жылы тілектерін айтады.

**Мәтінмен жұмыс:  «Махаббат шуағы»**

Бәрінің бастауы-Махаббат!

Жанына нұр сепкен шапағат.

Еңбектің рақатын сездірген,

Гүлдерге құлпыртып түр берген.

Сәбидің шырағын жандырған,

Бұлағы-мейірін қандырған.

Шуағы жылытқан жүректі,

Жаңғыртып айтамын қайталап,

Бәрінің бастауы-Махаббат!

Бәрінің бастауы-Махаббат!

Махаббат! Мен оны айнытпай білемін.

Бәрі де, ал тіпті жек көру тілегін-

Өзіңмен бір туғандай қандастай,

Махаббат нұрына бөледі жүрегің.

Көктем кеп: «Өмір сүр»... дегенде,

Тербелдің Махаббат-кемеңде.

Керілдің көк тіреп иығың.

Махаббат нұрынан бастау ап жөнелдің.

Бәрінің бастауы-Махаббат!

Балалар, ең алдымен «махаббат» деген сөзге сипаттама берейік./ана мен бала махаббаты, достардың бір-біріне деген махаббаты,Отанға,туған жерге деген махаббат/

* «Бәрінің бастауы-Махаббат!» -деген сөзді қалай түсінесіңдер?
* Махаббат неліктен адам жанын нұрға, көңілін қуанышқа бөлейді?

Оқушылардың берген жауаптарына сүйене отырып, мұғалім қорытынды жасайды.

**Жаңа ақпарат:**Жаңа ақпаратты оқи отырып, өз бойларындағы ата-анасына, Отанға, туған туысқандарға, туған елге деген сүйіспеншіліктерін анықтайды. Әлемдегі бар жақсылық сүйіспеншілік арқылы келетінін ұғынады.

**Әрбір адам өзіне, ата-анасына,туған туысқандарға, туған елге,жерге, Отанға сүйіспеншілікпен қарайды.**

**Әлемдегі бар жақсылық махаббат арқылы келеді.**

**Мейірімді, қайырымды ,сезімтал адамдар әрдайым жақсылық жасауға дайын тұрады.Бір –біріне жақсылық жасау арқылы адамдар махаббатқа, сүйіспеншілікке бөленеді.Махаббатты адамның көзінен іс-қимылынан тануға болады. Адам жүрегі махаббатқа, сүйіспеншілікке толы болса ғана мейірімділік, адалдық  сияқты асыл қасиеттер үнемі байқалып тұрады. Сендер шыр етіп дүние есігін ашқанда ата-анаңның қуанышында шек болмайды. Ал сендер алғаш рет сәби жүректеріңмен ананың аялы алақанын, мейірімді махаббатын сезінесіңдер.Сондықтан да барлық жақсылықтың негізі осы махаббаттан басталып,адам жанын нұрға, көңілін қуанышқа бөлейді.**

**Дәйексөз:**

«Дүниедегі ана махаббатынан қасиетті нәрсе жоқ. Оның алдында адамды ынтықтырушы өзге дүниелер әлсіз келеді». Оқушылар өз ойларын ортаға салады.

**Шығармашылық жұмыс:/10 минут уақыт беріледі/**

**Әр түрлі фигуралар арқылы топқа бөлу:**

**/«Ана» және «Әке» тобы /**

Топтарға тапсырма:

1. Топты таныстыру.

2.Топтың атына байланысты  мақал айту.

3.Топтың атына байланысты  эссе жазу, сурет салу.

4. Топты қорғау

5.Екі жұлдыз бір тілек айту арқылы бағалау.

**Пікірлесу:** «Махаббат» сөзін кластер бойынша мағынасын ашу. Оқушылардың ойымен санасу. Әр оқушының сөйлеуіне мүмкіндік туғызу.

**Егер адамдар өзін жақсы көрсе,біреуді жақсы көре алса және өзінің бір бөлшек екенін сезінсе, кез келген мәселенің шешімін тауып отырады.**

**Оқушыларға сауалнама таратылады.**

1.Сендер  кімге қарап үлгі аласыңдар?

2.Сен үшін  дүниедегі ең қымбат адам?

3.Кіммен ашық сөйлесе аласың?

4.Қиын сәттерде кіммен  ой бөлісесіңдер?

Әр оқушы өз ойларын жеткізе білді. /анаға, досыммен,ұстазыма, ана,әпкеммен, т.б./

**Жаттығу:  «Махаббат» ағашы.**

Алдын ала жасалған үлкен махаббат ағашына  әр оқушы өзіне ұнайтын адамның жағымды жақтарын жазып, ағаш бұтақтарына іледі.

**Жұректен-жүрекке:**

Сабақты қорытындылау мақсатында оқушылар мұғаліммен бірге шеңберге жиналады.

Махаббат мен үшін  ол –ұлы сезім, өйткені........

Махаббат мен үшін ол- құдырет, өйткені..........

Махаббат мен үшін ол-сыйластық, өйткені........

Махаббат мен үшін ол- жақсылық, өйткені.........

«Өзiн-өзi тану» сабағының жоспары

Мектеп: 33ЖОМ       Мерзiм:         Мұғалім: Қожакеева Г.Ә.

Сынып: 5 «А»      Оқушылар саны: 20

Тақырып: «Сүйіспеншілік - өмір өзегі»

Құндылық: Сүйіспеншілік

Қасиеттері: адамгершілік, мейірімділік, жақсылық, қамқорлық

|  |  |
| --- | --- |
| Мақсаты: Оқушыларға  риясыз сүйіспеншілікпен өмірдің мәнді болатынын ұғындыру.  Міндеттері:  Білімділік: Оқушыларға күллі тіршілікке сүйіспеншілікпен қараудың мән-мағынасын түсіндіру.  Дамытушылық:  Жақсылыққа ұмтылу, мейірімділік, қамқорлық, адамгершілік қасиеттерін дамыту.  Тәрбиелік: Оқушылардыөз Отанын , жақындарын, достарын, айналасындағы адамдарды, табиғатты сүюге, ата-анасын риясыз сүйіспеншілікпен жақсы көруге тәрбиелеу. | Ресурстар: оқулық, дәптер, ватман, маркер, бейнепроектор, ән мәтіні |
| Сабақ  барысы:  Ұйымдастыру кезеңі.  Оқушылармен амандасып,оларды түгендеу.  5 оқу құралдарын дайындату.  5Т  ережесі  «Тәртіп», «талап», «тыныштық», «тазалық», «татулық»  Балалар , тәртіпті сақтап, оқып-білуге талаптанайық. Тыныштықты орнатып , татулығымызды жалғастырайық. Сонымен бірге тазалықты да естен шығармайық.  Тыныштық сәтi.  Нұрға бөлену  Баяу әуен  Ыңғайланып отырыңыздар, денелеріңізді түзу ұстаңыздар. Аяқ қолыңызды айқастырмаңыз. Қолыңызды тізеңізге н/е парта үстіне қоюға болады. Көздеріңізді жұмуларыңызды өтінемін.  Елестетіп көріңіз: Күн нұры сіздің төбеңізден өтіп, кеудеңізге қарай бойлап барады.Кеудеңіздің орта тұсында гүл түйнегі орналасқан. Гүлдің түйнегі нұрдан баяу ашылып келеді. Балғын және таза әсем гүл сіздің әр ойыңызды, әр сезіміңізді, эмоцияңыз бен тілек-қалауыңызды шайып, жүрегіңіздің қауызын ашты.  Нұр сәулесі сіздің бойыңызға ақырын бастағанын елестетіңіз.Ол біртіндеп күшейе түсуде. Оймен осы нұрды қолдарыңызға түсіріңіз. Сіздің қолдарыңыз нұрға бөленіп, сәуле шашуда. Қолымыз тек жақсы, ізгі істер істейді және баршаға көмектеседі. Нұр аяқтарыңызға тарады. Аяқтарыңыз сізді тек жақсылық жасау үшін жақсы жерлерге апарады. Олар нұр мен махаббат құралына айналды.  Одан әрі нұр сіздің аузыңызға, тіліңізге тарады. Тіліңіз тек шындықты және жақсы, ізгі сөздер ғана айтады. Нұрды құлақтарыңызға бағыттаңыз, құлақтарыңыз тек жақсы сөз бен әсем әуенді ғана естиді. Нұр көздерімізге де жетті, көзіміз тек жақсыға қарап, бәрінен тек жақсылықты ғана көреді. Сіздің басыңыз түгелдей нұрға бөленіп, басыңызға тек ізгі, сәулелі ой келеді.  Нұр бірте, бірте қарқын және щұғылана бастайды, сіздің денеңізден шығып, жан-жағыңызға сәуле шашады. Осы нұрды туысқандарыңызға, мұғалімдеріңізге, достарыңызға, таныстарыңызға бағыттаңыз, олардың да жүрегі нұрға толсын.  Осы нұр бүкіл әлемге: барлық адамдарға, жан-жануарларға, өсімдіктерге, барлық тірі жанға таралсын.... Ғаламның барлық түкпір-түкпіріне нұр бағыттаңыз. Ойша айтыңыз: «Мен нұрмын....Нұр менің ішімде.... Мен Нұрмын»  Осындай НҰР, Махаббат және Тыныштық күйінде отыра тұрыңыз....  Енді осы Нұрды жүрегіңізге орналастырыңыз. Нұрға толы бүкіл әлем сіздің жүрегіңізде. Оны осындай әсем қалыпта сақтаңыз. Жаймен көзіңізді ашуға болады.  Рахмет.  Оқушылар өз ойларымен бөліседі. | 5 мин |
| Үй тапсырмасын тексеру.  Оқулытың   37-бетіндегі  Б.Момышұлының « Отан сүйер ұлан бол!»  мәтінін оқып келу. Отан қорғаған ерлердің ерлік істерін еске түсіріп , мысал келтіріңдер.  -         Б.Момышұлы  қандай ерлік жасады?  -         Ол   неліктен  өз Отаны үшін жауға қарсы шықты деп ойлайсыңдар?  -         Отанға деген сүйіспеншілікті қалай түсіндірер едіңдер? | 6 мин |
| Дәйексөз.  «Сүйіспеншілік - жүректен»                                                      Ш.Құдайбердіұлы  - Ш.Құдайбердіұлы  деген  кім?  - Дәйесөздің мағынасын қалай түсінесіңдер?  - Сүйіспеншілік  деген сөзді естігенде ең алдымен кім естеріңе түседі?  - Неліктен сүйіспеншілікті жүректен дейді?  Оқушылар өз ойларымен бөлісіп болған соң , оларға 3 рет қайталатып, дәптерге жазғызамын.  Қорытынды:  Әрбір адам өзіне , ата-анасына , Отанына , туған еліне сүіспеншілікпен қарайды.Әлемдегі барлық жақсылық сүйіспеншілік  арқылы келеді. Адам жүрегі сүйіспеншілікке толы болса ғана мейірімділік , қамқорлық, адалдық сияқты асыл қасиеттер үнемі байқалып тұрады.Сондықтан да біздің жүрегіміз сүйіспеншілікке толы болу керек. | 6 мин |
| Оқиғаларды әңгімелеу.     Мұғалім сыйы.  1)«Ана махаббаты» аңыз әңгіме  Бір күні балалары бір келісімге келе алмай анасына келіп сұрақ қояды:  -Анашым, сіз біздердің қайсысымызды ерекше қатты жақсы көресіз?  Анасы үндеместен, шырақты жағып былай дейді:  -Мынау- шырақ, ол — мен!  Оның жалыны- менің сендерге деген сүйіспеншілігім.Осыдан кейін анасы тағы бір шырақты алып, өз шырағы арқылы жақты.  -Бұл менің- тұңғышым, оған мен өз жылуым мен сүйіспеншілігімді бердім. Қараңдаршы, екінші шырақты жағуыммен менің жылуым, сүйіспеншілігім азайды ма?  - Жоқ!  -Менің шырағымның жалыны бір қалыпты.  Сонымен анасы қанша баласы бар сонша шырақ жақты. Шырақтың жалыны көбейіп, одан сайын көп жылу берді…  Аналарың сендерді үнемі сүйіспеншілікке бөлейді, ал сендерде аналарыңды үнемі риясыз сүйіспеншілікке бөлеңдер!  Сұрақтар:  1.Балалар не себепті келісімге келе алмады?  2.Ана өз сүйіспеншілігін  қалай көрсетті?  3. Риясыз  сүйіспеншілік дегенді қалай түсінесіңдер?    -Сендер  шыр етіп дүниеге келгенде ата-анаңның қуанышында шек болмады. Ал сендер алғаш рет сәби жүректеріңмен анаңның аялы алақанын, мейірленген риясыз сүйіспеншілігін сезіндіңдер. Сондықтан да барлық жақсылықтың негізі осы риясыз сүйіспеншіліктен басталып, адам жанын нұрға , көңілін қуанышқа бөлейді. | 8 мин |
| Шығармашылық  іс-әрекет, топтық жұмыс.  Оқушыларды  3 топқа бөлемін.  1-топ . Отанға деген сүйіспеншіліктерін  шағын ой-толғау арқылы жеткізу.  2-топ. «Ата-анаға деген сүйіспенпеншілік» өлең  шумақтарын шығару.  3-топ. «Табиғатқа деген сүйіспеншілік сезімдерін қағаз бетіне түсіру.( Сурет салу) | 12 мин |
| Топпен ән айту.               Аяулы анашым.            Мейрамбек  Беспаев         Жүректің  жалынысың       Мәңгілік сағынышым.       Қарызым  өтелер ме?      Ұйқысыз таңың үшін?        Қайырмасы: Аяулы айбыным,  Арайлы ай-күнім  Бақытым, байлығым  Анашым....         Өмірдің сынақтарын       Әлдиің құлақта әлі       Қабыл ал арман әнін       Балаңның  жырақтағы       Аяулы, Анашым | 4 мин |
| Үй тапсырмасы.  Оқулықтағы 40-бетіндегі «Отбасы татулығы» аңыз әңгімені оқып келу. | 2 мин |
| Сүйіспеншілік- өзін-өзі , өзгелерді  тануға  жетелеп, өзгелерді сыйлауға негіз болады. Сүйіспеншілік – Отанды, елді құрметтеуге үйретеді, табиғаттың сұлулығын сезіндіреді.  Соңғы тыныштық сәтi.      Жай, әсем музыка қойылады. Көзімізді жұмып, сабақтың жақсы көңіл -  күйін естеріңізге  алып, жүректеріңізге түйіп қойыңыздар. «Мен өмірді сүйемін, өзімнің адамгершілік асыл қасиеттерімді жүзеге асыруға дайынмын.»  Рахмет! |  |